****

**zápis**

**ROKOVANIE MEDZIREZORTNEJ PRACOVNEJ SKUPINY NA PODPORU ROZVOJA CYKLISTICKEJ DOPRAVY A CYKLOTURISTIKY MINISTERSTVA DOPRAVY SR**

**15. mája 2024 10:30 – 12:30, Úrad Banskobystrického samosprávneho kraja + online**

**Prítomní účastníci:**

Peter Klučka, Ministerstvo dopravy SR, národný cyklokoordinátor

Silvia Prokopová, Trnavský samosprávny kraj

Martin Bolo, Ministerstvo dopravy SR, dohodár

Ladislav Findl, Bratislavský samosprávny kraj

Ondrej Repka, Trenčiansky samosprávny kraj

Juraj Hladký, Žilinský kraj

Roman Pavlík, Prešovský samosprávny kraj

Michal Vráb, Banskobystrický samosprávny kraj + kolegovia cyklooddelenia BBSK

Andrea Štulajterová, OCIBB

Online:

Henrieta Karašová, Košický samosprávny kraj

Dan Kollár, Cyklokoalícia

Ján Roháč, Ekopolis

Peter Rozsár, trnavský cyklokoordinátor

**Program rokovania:**

1.      Koncepcia Cyklostratégie 2030, prerokovanie pripomienok.

2.      Rôzne - predstavenie cyklooddelenia BBSK,

                 - používanie systému outdoor active  v rámci BBSK,

                - predstavenie webu – cykloturistika v Banskobystrickom kraji, funkcionalita,

dáta pre cykloturistov, možnosti  riešení práce  s dátami.

K bodu 1:

Peter Klučka prezentoval jednotlivé pripomienky k návrhu Koncepcie Cyklostratégie 2030, zaslané regionálnymi a mestskými cyklokoordinátormi, ako aj kolegami z oddelenia nemotorovej dopravy MD SR. Zdôvodnil ich akceptáciu/neakceptáciu/čiatočnú akceptáciu, vrátane formy ich zapracovania do výsledného návrhu Koncepcie Cyklostratégie 2030. Zároveň požiadal prítomných o zaslanie údajov o dĺžke cyklodopravných trás v jednotlivých krajoch v termíne do 15. júna 2024 s cieľom ich aktualizácie v predmetnom dokumente.

Upozornil prítomných , aby boli zaslané **údaje o dĺžkach cyklodopravných trás v jednotlivých krajoch k 30. júnu 2024 používané v každej relevantnej pracovnej komunikácii.**

Záver:

Návrh Koncepcie Cyklostratégie 2030 tvorí Prílohu zápisu.

K bodu 2:

* Michal Vráb prezentoval činnosť cyklooddelenia BBSK s jeho prioritami a postupnými krokmi v rozvoji cyklistickej dopravy a cykloturistiky v kraji.

Pozornosť prítomných zameral na nedávno otvorenú cyklitickú komunikáciu spájajúcu

Rimavskú Sobotu s Poltárom, vybudovanú na telese bývalej zrušenej železničnej trate.

* V ďalšej časti prezentoval Michal funkčnú webovú stránku - cykloturistika v Banskobystrickom kraji, vrátane používania systému outdoor active. Uvedené aktivity môžu slúžiť pre ostatné kraje  ako príklad efektívneho narábania práce s dátami v záujme rozvoja cykloturistiky, ako význaného nástroja rozvoja cetovného ruchu v kraji.

**Záver*:***Najbližšie rokovanie MPS sa po dohode s Romanom Pavlíkom uskutoční predbežne

v prvej dekáde septembra 2024 v prešovskom regióne s možnosťou oboznámenia sa s

postupom v budovaní medzinárodnej cyklotrasy EuroVelo 11 a nosným programom:

„Ako ďalej s rozvojom cyklistickej dopravy na Slovensku“.

Príloha: Návrh Koncepcie Cyklostratégie 2030

Zápis spracoval: Peter Klučka, MD SR Bratislava, 27.06.2024